Ад 9 чэрвеня 2014 года выйшаў Указ Прэзідэнта Рэспублікі Беларусь № 271 аб рэалізацыі інвестыцыйнага праекта ў мэтах стварэння імпартазамяшчальнага і экспартна арыентаванага прадпрыемства металічнага ліста і белай бляхі ў Віцебскай вобласці. У ім, у прыватнасці, сказана, што сеткі электра-, газа- і водазабеспячэння і электрасувязі павінны быць уведзены ў строй адпаведнымі прадпрыемствамі вобласці да 1 студзеня 2016 года, камунікацыі чыгуначнага транспарту — да 1 ліпеня 2016 года, а сам завод цалкам здадзены ў эксплуатацыю да 1 студзеня 2020 года.